**Kuva, joka sisältää kohteen pyörä

Kuvaus luotu automaattisestiKuva, joka sisältää kohteen pyörä

Kuvaus luotu automaattisesti**

**Opintojakso opiskelijoita ohjaaville sosiaalityöntekijöille**

**Sosiaalityön käytännön opetuksen ohjaajakoulutus 5 op**

**Sosnet järjestää syksyn 2025 ja alkuvuoden 2026 aikana opiskelijoiden ohjaamisesta kiinnostuneille sosiaalityöntekijöille valtakunnallisen ohjaajakoulutuksen.**

**Koulutuksen tavoitteena on antaa perusvalmiudet opiskelijoiden työelämäjaksojen ohjaukseen ja siten vahvistaa opiskelijoiden työelämäjaksojen laadukasta toteutumista. Koulutus antaa osallistujille mahdollisuuden oman ammatillisen toiminnan reflektointiin. Laadukas ohjaus tukee opiskelijoiden kiinnittymistä sosiaalityön tehtäviin ja antaa työnantajille mahdollisuuden esittäytyä opiskelijalle tulevaisuuden työpaikkana.**

**Koulutus on suunniteltu Sosnet-verkostoon kuuluvien yliopistojen yhteistyössä. Koulutuksen toteutukseen valitaan 40 osallistujaa ja se on maksuton.**

**Haku**

**toteutetaan**

14.4-20.5.2025

Lisätietoa koulutuksesta ja hausta huhtikuun alkupuolella Sosnetin verkkosivuilla

*sosnet.fi*

**Vera Fiorentino**

suunnittelija

Sosnet

vera.fiorentino@ulapland.fi

040 659 8036

**Heli Tiirola**

Yhteistyöopintojen koordinaattori, Sosnet

[heli.tiirola@uef.fi](mailto:heli.tiirola@uef.fi)

050 455 7081

**Koulutuksen toteutus**

Koulutus toteutetaan suomenkielisenä etäopetuksena DigiCampuksen Moodle-ympäristössä. Koulutuksen kirjalliset tehtävät voi suorittaa myös ruotsiksi. Koulutuksen suunnittelussa on painotettu

* dialogista ja reflektoivaa työotetta
* tutkitun tiedon ja käytännön vuoropuhelua
* kokemustiedon pedagogista käyttöä
* ohjausprosessin suunnittelua ja toteutusta.

Koulutus toteutetaan Sosnet-verkostoon kuuluvien yliopistojen yhteistyönä. Lukuvuoden 2025–2026 toteutuksesta vastaa Helsingin yliopisto, jonka työparina toimii Lapin yliopisto. Muut verkostoon kuuluvat yliopistot ovat Turun yliopisto, Itä-Suomen yliopisto, Jyväskylän yliopisto ja Tampereen yliopisto.

**Kuka voi koulutukseen hakea?**




Sosnetin ohjaajakoulutus on suunniteltu sosiaalityöntekijöille, joilla on valmistumisen jälkeistä kokemusta työelämästä sosiaalityöntekijänä vähintään 1 vuosi ja jotka ovat kiinnostuneita ohjaamaan sosiaalityön opiskelijoiden käytännönopetusta.

Koulutukseen hakeutumiseen ei vaadita ohjaajakokemusta. Koulutus kuitenkin sopii myös ohjauskokemusta omaaville sosiaalityöntekijöille.

**Valintamenettely**

Haku avautuu 14.4.2025 Sonetin sivuille. Hakeutuminen koulutukseen ohjeistetaan tarkemmin haun avautuessa. Hakemuksessa hakijaa tullaan kuitenkin pyytämään kuvaamaan muun muassa

* omaa taustaansa, omia vahvuuksiaan ja kehittämiskohteitaan sosiaalityöntekijänä
* motivaatiotaan ja ajatuksiaan koskien käytännönopintojaksoja suorittavien opiskelijoiden ohjaamista
* omia kokemuksiaan opiskelijoiden ohjaamisesta
* mahdollisuuksiaan toimia jatkossa opiskelijoiden ohjaajana

**Koulutuksen suorittaminen**

Koulutukseen sisältyy viisi verkkoyhteydellä toteutettavaa reaaliaikaista tapaamista. Näihin tapaamisiin osallistuminen on pakollista koulutuksen suorittamiseksi. Luentoihin ja materiaaleihin perehdytään itsenäisesti, mutta tehtäviä tehdään myös pienryhmissä ennalta sovitun aikataulun mukaisesti. Koulutukseen osallistuvat laativat itsenäisesti oppimisportfolion.